CELEX: 62008CA0314
Language: el
Date: 2009-11-19 00:00:00
Title: Υπόθεση C-314/08: Απόφαση του Δικαστηρίου (τρίτο τμήμα) της 19ης Νοεμβρίου 2009 [αίτηση του Wojewódzki Sąd Administracyjny w Poznaniu (Πολωνία) για την έκδοση προδικαστικής αποφάσεως] — Krzysztof Filipiak κατά Dyrektor Izby Skarbowej w Poznaniu (Νομοθεσία περί φόρου εισοδήματος — Δικαίωμα εκπτώσεως από τη βάση υπολογισμού του φόρου εισφορών κοινωνικής ασφαλίσεως — Δικαίωμα μειώσεως φόρου αναλόγως των καταβληθεισών εισφορών ασφάλειας ασθενείας — Απώλεια του δικαιώματος σε περίπτωση καταβολής των εισφορών σε κράτος μέλος διαφορετικό του κράτους μέλους φορολογήσεως — Συμβατό με τα άρθρα 43 ΕΚ και 49 ΕΚ — Απόφαση εθνικού συνταγματικού δικαστηρίου — Αντισυνταγματικότητα εθνικών διατάξεων — Μετάθεση του χρονικού σημείου απώλειας της δεσμευτικής ισχύος των ως άνω διατάξεων — Υπεροχή του κοινοτικού δικαίου — Συνέπειες για το αιτούν δικαστήριο)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/9
            
         Απόφαση του Δικαστηρίου (τρίτο τμήμα) της 19ης Νοεμβρίου 2009 [αίτηση του Wojewódzki Sąd Administracyjny w Poznaniu (Πολωνία) για την έκδοση προδικαστικής αποφάσεως] — Krzysztof Filipiak κατά Dyrektor Izby Skarbowej w Poznaniu
   (Υπόθεση C-314/08) (1)
   
   (Νομοθεσία περί φόρου εισοδήματος - Δικαίωμα εκπτώσεως από τη βάση υπολογισμού του φόρου εισφορών κοινωνικής ασφαλίσεως - Δικαίωμα μειώσεως φόρου αναλόγως των καταβληθεισών εισφορών ασφάλειας ασθενείας - Απώλεια του δικαιώματος σε περίπτωση καταβολής των εισφορών σε κράτος μέλος διαφορετικό του κράτους μέλους φορολογήσεως - Συμβατό με τα άρθρα 43 ΕΚ και 49 ΕΚ - Απόφαση εθνικού συνταγματικού δικαστηρίου - Αντισυνταγματικότητα εθνικών διατάξεων - Μετάθεση του χρονικού σημείου απώλειας της δεσμευτικής ισχύος των ως άνω διατάξεων - Υπεροχή του κοινοτικού δικαίου - Συνέπειες για το αιτούν δικαστήριο)
   2010/C 24/14
   Γλώσσα διαδικασίας: η πολωνική
   
      Αιτούν δικαστήριο
   
   Wojewódzki Sąd Administracyjny w Poznaniu
   
      Διάδικοι στην υπόθεση της κύριας δίκης
   
   Krzysztof Filipiak
   
      κατά
   
   Dyrektor Izby Skarbowej w Poznaniu
   
      Αντικείμενο
   
   Αίτηση για την έκδοση προδικαστικής αποφάσεως — Wojewódzki Sąd Administracyjny (Πολωνία) — Ερμηνεία των άρθρων 10 και 43, της Συνθήκης ΕΚ — Εθνική νομοθετική ρύθμιση περί φόρου εισοδήματος που περιορίζει τη δυνατότητα εκπτώσεως των εισφορών κοινωνικής ασφαλίσεως από τη βάση υπολογισμού του φόρου, καθώς και τη δυνατότητα μειώσεως του φόρου αναλόγως των καταβληθεισών εισφορών ασφαλίσεως ασθενείας, μόνον στις εισφορές που καταβάλλονται εντός του οικείου κράτους μέλους
   
      Διατακτικό
   
   
               1)
            
            
               Τα άρθρα 43 ΕΚ και 49 ΕΚ αποκλείουν την εφαρμογή εθνικής κανονιστικής ρυθμίσεως δυνάμει της οποίας υπόχρεος σε φόρο εισοδήματος κάτοικος ημεδαπής δικαιούται, αφενός μεν, έκπτωση από τη βάση υπολογισμού του φόρου του ποσού των καταβληθεισών κατά το αντίστοιχο οικονομικό έτος εισφορών κοινωνικής ασφαλίσεως, αφετέρου δε, μείωση φόρου αναλόγως του ύψους των καταβληθεισών κατά το ίδιο έτος εισφορών ασφαλίσεως ασθενείας, αποκλειστικώς και μόνον εφόσον οι εν λόγω εισφορές καταβάλλονται στο κράτος μέλος φορολογήσεως και όχι σε άλλο κράτος μέλος, καίτοι ως προς τις εισφορές αυτές δεν παρασχέθηκε έκπτωση στο δεύτερο αυτό κράτος μέλος.
            
         
               2)
            
            
               Υπ’ αυτές τις συνθήκες, η υπεροχή του κοινοτικού δικαίου επιβάλλει στον εθνικό δικαστή να εφαρμόσει το κοινοτικό δίκαιο αφήνοντας ανεφάρμοστες τις αντίθετες εθνικές διατάξεις, ανεξαρτήτως της αποφάσεως του εθνικού συνταγματικού δικαστηρίου δυνάμει της οποίας η απώλεια της δεσμευτικής ισχύος των εν λόγω διατάξεων, τις οποίες αυτό έκρινε ως αντισυνταγματικές, μετατέθηκε σε μεταγενέστερο χρονικό σημείο.
            
         
      (1)  ΕΕ C 247 της 27.9.2008